Simona Halep, tot mai afectată de problemele de sănătate: "Am patru hernii. E cumplit!".
Simona Halep a vorbit despre problemele sale de sănătate. Tensimena se luptă cu afecțiunile la spate încă de la vârsta de 17 ani. Halep a cucerit trei trofee WTA în 2020.
Simona Halep, locul 2 ierarhia WTA, a vorbit, în cadrul unui interviu, despre problemele la spate."Cel mai greu moment din cariera mea a fost când a trebuit să abandonez un meci din cauza durerilor. Se întâmplă să intri pe teren cu dureri, pe o scară de la 1 la 10, de 2, iar după câteva minute să ajungi la 8. Nu poți să mai controlezi nimic, e cumplit și frustrant.E un sport solicitant tenisul, rotațiile pe care noi le avem în tenis sunt foarte riscante pentru coloană. La 17 ani, am avut prima problemă la spate. Mi-au spus că sunt cea mai tânără pacientă cu hernie de disc. Am în jur de patru hernii, nu sunt ușor de gestionat. Permanent avem o durere, e greu", a spus Simona Halep, la ProTV.Simona Halep a câștigat trei titluri WTA în 2020: Dubai, Praga și Roma.